recursal/SuperWikiNEXT-32B huggingface dataset:
**וולטר ארנסט האו** (באנגלית: **Walter Ernest How** ‏ 25 בדצמבר 1885 - 5 באוגוסט 1972) היה מלח כשיר בריטי באנדיורנס, ספינת המשלחת הטראנס-אנטארקטית האימפריאלית של ארנסט שקלטון, בשנים 1914–1917.

חייו
----

### אנדיורנס

וולטר ארנסט האו, שנודע בשם "ארני", נולד ברובע ברמונדזי בלונדון. כשמלאו לו 12 שנים ירד לים ושירת על אוניות רבות. בשנת 1913 נשא אישה ובתו הבכורה הייתה בת שישה שבועות בלבד כשאביה הפליג ב"אנדיורנס".

כשה"אנדיורנס" עגנה בבואנוס איירס, עזר ארני האו לוויליאם בייקוול להגניב את חברו, פרס בלקבורו, כנוסע סמוי אל הספינה, לאחר ששניהם הגיעו למסקנה, שלאחר פיטורי כמה מן הימאים בגלל הפרות משמעת לוקה סגל הספינה בחסר. בלקבורו התגלה כמה ימים לאחר שהאנדיורנס יצאה לדרכה, ולאחר שטף תוכחות ואיומים, החליט שקלטון לקבל אותו כעוזר טבח.

נוסף לכישוריו כימאי, הכיר ארני האו את תנאי החיים בקוטב, לאחר שעבד באזור התת-ארקטי בספינת מחקר קנדית. כמו כן ניחן בכישרון אמנותי, שמצא חן בעיני שקלטון, אשר נתן דעתו על יחסי ציבור.

### לאחר המשלחת

עם שובו לאנגליה, הצטרף האו לצי הסוחר. הוא התעוור בעין אחת כשאונייתו עלתה על מוקש וקיבל שתי מדליות מלחמה. בשנים שלאחר מלחמת העולם הראשונה חי בלונדון ועסק בעבודות שונות בתחום האמנות השימושית. בין השאר ניחן בכישרון מיוחד לבניית דגמים של ספינות מפרש ושל ספינות בבקבוקים.

האו היה אמור להצטרף למשלחתו האחרונה של שקלטון, על סיפון ה"קווסט", אך ביטל את השתתפותו ממש לפני שהספינה יצאה לדרכה מפליימות'. האו נפגש דרך קבע עם חבריו מן ה"אנדיורנס" ובייחוד שמר על קשרי ידידות עם בייקוול וגרינסטריט. ב-2 באוקטובר 1968 נסע עם ליונל גרינסטריט וצ'ארלס גרין, שלושת חברי המשלחת היחידים שהיו עדיין בחיים, לפורטסמות', להשתתף בחגיגות השקתה של ספינת המחקר האנטארקטי של הצי המלכותי, "אנדיורנס", ובאוקטובר 1970 התייצב שוב להקביל את פני הספינה בשובה ממסעה הממושך לאנטארקטיקה. בניגוד לקודמתה שנשאה אותו שם, צוות ה"אנדיורנס" החדשה מנה 12 קצינים, 106 אנשי צוות ושני מסוקים, לעומת 28 אנשיו של שקלטון באנדיורנס הראשונה.

אי-אילו איורים של האו ממשלחת "אנדיורנס" מופיעים בספר "שקלטון" של מרג'רי וג'יימס פישר, שיצא לאור לראשונה בשנת 1957.

שקלטון תיאר את האו במילים הבאות: "הוא היה גבר בגברים". הוא מת בגיל 86 ממחלת הסרטן.

קישורים חיצוניים
----------------

* ביוגרפיה של וולטר ארנסט האו באתר "קוּל אנטארקטיקה"
* וולטר האו, באתר "Find a Grave" (באנגלית)

הערות שוליים
------------

1. ↑  וולטר האו, אתר קול אנטארקטיקה
2. ↑  קול אנטארקטיקה
3. ↑  קול אנטארקטיקה

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no00020665
* SNAC: w6qq1bkq
* VIAF: 53690488
* WorldCat: lccn-no00020665

 |
כתב ראי על אמבולנס
**כתב ראי** הוא צורת כתיבה, שבה, כאשר מתבוננים דרך מראה, אפשר לקרוא באופן טבעי ורגיל את ההשתקפות של הכתוב, כלומר הטקסט המוצג הוא תמונת ראי של הטקסט הנקרא. 

המפורסם בין כותבי כתב הראי היה לאונרדו דה וינצ'י, שהיה שווה ידיים אבל כתב ביד שמאל, וכתב ברשימותיו את האותיות הלטיניות מימין לשמאל ובאופן מהופך, למשל את האות C כתב כך: Ɔ.

על אמבולנסים מופיעה לפעמים AMBULANCE בכתב ראי, כדי שנהגים יוכלו לקרוא אותה ממראת הצד של הרכב שלהם.

כתיבה בכתב ראי מופיעה לפעמים אצל ילדים צעירים הלומדים לכתוב. כתיבת ראי יכולה להופיע גם בסוגים מסוימים של דיסגרפיה.

גלריה
-----

* הספרה 3 כתובה בכתב ראי, יכולה גם לדמות את צורתה הקטנה של האות היוונית אפסילוןהספרה 3 כתובה בכתב ראי, יכולה גם לדמות את צורתה הקטנה של האות היוונית אפסילון
* המילה Policia כתובה על מכונית משטרה בכתב ראיהמילה Policia כתובה על מכונית משטרה בכתב ראי

בספרות עברית
------------

תמר, גיבורת ספרו של דויד גרוסמן "מישהו לרוץ אתו", משתמשת בכתב ראי כאשר היא רוצה לכתוב משהו שהוריה לא יקראו.

ראו גם
------

* בוסטרופידון
* כתב
* שפה

קישורים חיצוניים
----------------

ויקישיתוף מדיה וקבצים בנושא **כתב ראי** בוויקישיתוף
* ילדים כותבים בכתב ראי%3F מדוע ילדים כותבים בכתב ראי(הקישור אינו פעיל), באתר מכון ויצמן
* אילנה מודלינגר, כתב ראי, באתר תומך למידה של האוניברסיטה העברית


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538770705171
* LCCN: sh85085962

 |
**ירין אורון** (נולד ב-1 נובמבר 2012) הוא שחקן ישראלי, הזוכה הראשון בפרס "תגלית השנה" ומועמד לפרס שחקן השנה, של האקדמיה הישראלית לקולנוע וטלוויזיה (2021)

הוא התפרסם לראשונה בתפקיד סוף סטרטינר בפרק 3 בעונה השנייה של "קופה ראשית" ובהמשך בתפקיד נבו צור ב"לבד בבית".

ביוגרפיה
--------

נולד בהרצליה, גדל בחולון ומתגורר בנס ציונה.

השתתף בפרק 3 בעונה השנייה של "קופה ראשית" בתפקיד סוף סטרטינר - הילד המעצבן של שוני שמתעקש לעשות הכל לבד בקופה וחזר לתפקיד בעונה השלישית של התוכנית.

החל מ-2021 משחק בתפקיד נבו צור בתוכנית "לבד בבית".

משתתף בפרסומות.

חיים אישיים
-----------

בכור מבין שלושה אחים, מתגורר עם הוריו (לימור ואיל) ואחיותיו אדלי (המשתתפת בעונה השנייה של "מצולמים", ב"בעלת החלומות", בעונה השלישית של "קופה ראשית", "ארץ נהדרת" ועוד) וברי.

קישורים חיצוניים
----------------

* ירין אורון, ברשת החברתית אינסטגרם

* ירין אורון, ברשת החברתית אינסטגרם

* ירין אורון, באתר אישים - קולנוע, טלוויזיה ורדיו
* ירין אורון, באתר "אידיבי", מאגר הידע העברי לקולנוע ישראלי ועולמי
* שגיא בן נון, ""פלמח" היא הזוכה הגדולה בטקס פרסי הטלוויזיה לילדים ולנוער", באתר וואלה, 25 אוגוסט 2021.
* "העולים לגמר בתחרות פרסי הטלוויזיה לילדים ולנוער ה-1", באתר "שחם".
פירוש נוסף ערך זה עוסק בתת-משפחה של בעלי חיים ממשפחת הארנביים. אם התכוונתם למשמעות אחרת, ראו ארנב (פירושונים).

ארנבון מצוי
**ארנבים** הם סתומים כי יש להם דחף לחרבן אליך כשמשעמם להם וגם יש חיה שונה ל גמרי מטר בים, שרק בים שזו חיה מדהימה כי הם קבוצה לא-טקסונומית של יונקים קטנים ממשפחת הארנביים (Leporidae) שבסדרה ארנבאים הכוללת מספר סוגים. מתוך אחד עשר סוגים במשפחת הארנביים, שמונה מכונים ארנבים, ושלושת הסוגים האחרים (ארנבת, ארנב אסמי וארנבון אדום) מכונים "ארנבות".

רוב הארנבים הם בצבעי אפור, חום או חום-צהבהב. מין אחד של ארנב, ארנב אממי (*Pentalagus furnessi*), מצוי בסכנת הכחדה וקיים רק באיים אממי אושימה וטוקונושימה שבאיי ריוקיו. תוחלת החיים של הארנב היא כ-12 שנים.

תפוצה
-----

חצי מאוכלוסיית הארנבים העולמית נמצאת באמריקה הצפונית, והשאר נמצאת בדרום-מערב אירופה, בדרום-מזרח אסיה, בסומטרה, במספר איים בארכיפלג היפני ובחלקים מאפריקה ומאמריקה הדרומית. הארנבים היגרו לאמריקה הדרומית במסגרת ההחלפה האמריקנית הגדולה.

סוגים
-----

* סוג ומין יחיד ארנב ננסי (*Brachylagus idahoensis*)
* סוג ארנב ננסי הולנדי (*Netherland Dwarf rabbit*)
* סוג ומין יחיד ארנב הנהרות (*Bunolagus monticularis*)
* סוג ארנב מפוספס (*Nesolagus*)
* סוג ומין יחיד ארנבון מצוי (*Oryctolagus cuniculus*)
* סוג ומין יחיד ארנב אממי (*Pentalagus furnessi*)
* סוג ומין יחיד ארנב אוגנדי (*Poelagus marjorita*
* סוג ומין יחיד ארנבון געשי (*Romerolagus diazi*)
* סוג ארנבון יער (*Sylvilagus*)
* סוג ארנבון פלמי ענק (*Oryctolagus cuniculus domesticus*)
* סוג ארנב ראש אריה (Lionhead)
* ארנב ענק
* ארנב הולנדי

בתרבות
------

הארנב מופיע בתורה ובמספר מיתולוגיות[דרוש מקור] ובהן המיתולוגיה האצטקית והקוריאנית. עם הארנבים המפורסמים בספרות נמנים הארנב הלבן מ"הרפתקאות אליס בארץ הפלאות", הארנבונים מ"גבעת ווטרשיפ", ופיטר הארנב מספריה של ביאטריקס פוטר. ארנב בדיוני מפורסם אחר הוא באגס באני של האחים וורנר, שהוא אחד הארנבים האנושיים המוכרים ברחבי העולם.

הארנב בדרך כלל מסמל מהירות. במשל "הצב והארנב" הארנב מסמל גם שאננות.

גלריה
-----

* ארנבון מצויארנבון מצוי
* ארנבון ביצותארנבון ביצות
* ארנב ננסיארנב ננסי
* ארנבון געשיארנבון געשי
* ארנבארנב

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ארנב** |
| ויקישיתוף תמונות ומדיה בוויקישיתוף: **ארנבים** |

* ארנבים, דף שער בספרייה הלאומית
* ארנבים, באתר אנציקלופדיה בריטניקה (באנגלית)

הערות שוליים
------------

1. ↑  תוחלת חיים של בעלי חיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555692105171
* BnF: cb119713669 (data)
* GND: 4029486-9
* LCCN: sh85110203
* NKC: ph121991

 |
**ועידת אפסוס** היא הוועידה האקומנית השלישית, אשר כונסה בשנת 431 באפסוס שבאסיה הקטנה בהוראת הקיסר המזרחי תאודוסיוס השני. הוועידה עסקה במינות הנסטוריאנית והפלאגיאנית. 

אצטלת נסטוריוס (למטה, במרכז) נקרעת מעליו בעת הדחתו: הוא ותומכיו (מימין) חסרים הילת קדוש כדי לציין את כפירתם. פרסקו מאת דיוניסי, 1502, במנזר פראפונטוב.
נסטוריוס, באותה תקופה פטריארך קונסטנטינופול, טען כי מריה הבתולה היא **יולדת המשיח** ולא **יולדת האל**, שכן היא ילדה רק את התגלמותו הגשמית-אנושית של ישו, ולא את הלוגוס האלוהי שבו. בכך, ובטיעונים אחרים שלו, כגון זה שעל הצלב סבל רק חלקו האנושי של ישו, נסטוריוס ביקש ליצור הפרדה ברורה יותר בין המהות האלוהית של ישו למהותו האנושית. 

לגישה תאולוגית זו התנגד קירילוס האלכסנדרוני, פטריארך אלכסנדריה. על-מנת ליישב את המחלוקת, הורה הקיסר תאודוסיוס ה-2 לכנס ועידה אקומנית. הוועידה כונסה ב-22 ביוני 431 בנוכחות 200 בישופים, רובם מהמזרח, וקירילוס האלכסנדוני ישב בראשה ושימש בו-בזמן כנציגו של האפיפיור. תחת הנהגתו של קירילוס, ובהיעדר רבים מתומכיו של נסטוריוס בראשותו של יוחנן מאנטיוכיה אשר בוששו לבוא, הוועידה גינתה את הדוקטרינה של נסטוריוס וקבעה כי ישו היה אל ואדם באישיות (persona) אחת, בעל שתי מהויות - כלומר בעל טבע אלוהי וטבע אנושי באותה אישיות; כמו כן היא גזרה אנאתמה (חרם מהמעלה העליונה) על כל מי שיסרב לקבל על עצמו הכרעה זו. 

בנוסף לכך, הוועידה אסרה על כל שינוי בקרדו כפי שנקבע בשנת 381 בוועידת קונסטנטינופול הראשונה על בסיס הקרדו של ניקיאה. 

לפי ההשקפה הפלאגיאניות האדם יכול להיות טוב גם ללא עזרת האל, וכפרה בכך שהחטא הקדמון טימא את הנפש האנושית לעולם ועד. ועידת אספרוס והכריזה על השקפה זו כעל מינות וככפירה. 

נסטוריוס עצמו סירב לקבל את החלטת הוועידה ופרש מהכנסייה, בהקימו את הכנסייה האשורית. גם יוחנן מאנטיוכיה סירב תחילה לקבל את דעתו של קירילוס האלכסנדוני, ואף החרים אותו לאחר הוועידה אך כעבור שנתיים, בשנת 433, התפייס עמו והסכים לנוסחת פשרה. למרות זאת, פשרה זו לא סתמה את הגולל על הוויכוחים התאולוגיים. כעבור שנים ספורות, מתוך החלטות הוועידה עצמה שהגדירו את טבעו של ישו כשתי מהויות - אנושית ואלוהית - באישיות אחת, צמחה המינות המונופיזיטית אשר פירשה בצורה שונה את הדוקטרינה התאולוגית שנקבעה לגבי מהותו של ישו בוועידת אפסוס ואשר נדונה בוועידת כלקדון עשרים שנה מאוחר יותר.

קישורים חיצוניים
----------------

ויקישיתוף מדיה וקבצים בנושא **ועידת אפסוס** בוויקישיתוף
* ועידת אפסוס, באתר אנציקלופדיה בריטניקה (באנגלית)

| ועידות אקומניות של הכנסייה |
| --- |
| שבע הוועידות הראשונות | ועידת ניקיאה • ועידת קונסטנטינופול הראשונה • ועידת אפסוס • ועידת כלקדון • ועידת קונסטנטינופול השנייה • ועידת קונסטנטינופול השלישית • ועידת ניקיאה השנייה |
| ועידות קתוליות | ועידת קונסטנטינופול הרביעית (קתולית) • ועידת סוטרי • ועידת לטראנו הראשונה • ועידת לטראנו השנייה • ועידת לטראנו השלישית • ועידת לטראנו הרביעית • ועידת ליון הראשונה • ועידת ליון השנייה • ועידת ויין • ועידת פיזה • ועידת קונסטנץ • ועידת סיינה • ועידת בזל • ועידת לטראנו החמישית • ועידת טרנטו • ועידת הוותיקן הראשונה • ועידת הוותיקן השנייה |
| ועידות אורתודוקסיות | ועידת קונסטנטינופול הרביעית (אורתודוקסית) • ועידת קונסטנטינופול החמישית • כנס ירושלים (נצרות) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260169105171
* CiNii: DA10126606
* GND: 4032371-7
* LCCN: n81059846
* NKC: kn20141125001
* VIAF: 163039492
* WorldCat: lccn-n81059846

 |
פירוש נוסף ערך זה עוסק במושל איווה. אם התכוונתם לממציא ספינת הקיטור, ראו רוברט פולטון.

**רוברט דייוויד פולטון** (באנגלית: **Robert David Fulton**;‏ 13 במאי 1929 – 21 בפברואר 2024) הוא פוליטיקאי אמריקאי מאיווה, איש המפלגה הדמוקרטית, שכיהן כמושל איווה ה-37 במהלך 16 הימים הראשונים של שנת 1969. מ-1965 ועד אז הוא כיהן כסגן מושל המדינה.

ביוגרפיה
--------

רוברט פולטון נולד בווטרלו, איווה. כאיש המפלגה הדמוקרטית הוא כיהן כחבר בית הנבחרים של איווה בשנים 1958–1960, ובשנים 1962–1964 כחבר הסנאט המדינתי. לאחר מכן הוא היה שותפו למרוץ של מושל איווה הרולד יוז, ועם בחירתו של יוז לכהונה שנייה ב-1964, הוא נבחר כסגן מושל איווה. בתפקיד זה הוא כיהן בשנים 1965–1969. לאחר מכן הוא כיהן לתקופה קצרה ב-16 הימים הראשונים של 1969 כמושל איווה, לאחר בחירתו של יוז לסנאט של ארצות הברית והצורך שלו להתפטר ממשרת המושל עקב כך. פולטון היה מושל איווה הדמוקרטי האחרון שכיהן עד לבחירתו של טום וילסאק ב-1999.

ב-16 בינואר 1969 הושבע המושל הנבחר רוברט ריי. ריי ניצח בבחירות שהתקיימו בנובמבר 1968, אך על פי חוקת איווה, הוא לא יכול היה להיכנס לתפקידו כמושל אלא רק באותו יום. ב-1970 התמודד פולטון בבחירות למשרת המושל, אך הובס על ידי ריי. לאחר סיום כהונתו כמושל, שימש פולטון כחבר הוועדה הדמוקרטית הלאומית והיה נציג לוועידה הארצית של המפלגה ב-1972.

קישורים חיצוניים
----------------

ויקישיתוף מדיה וקבצים בנושא **רוברט פולטון** בוויקישיתוף

הערות שוליים
------------

1. ↑  רוברט פלטון, באתר אגודת המושלים הלאומית

| מושלי איווה איווהאיווה |
| --- |
| 

|  |  |
| --- | --- |
| אנסל בריגס • סטיבן המפסטד • ג'יימס גריימס • רלף לאו • סמואל ג'. קירקווד • ויליאם סטון • סמואל מריל • סיירוס קרפנטר • סמואל ג'. קירקווד • ג'ושוע ניובולד • ג'ון גיר • ביורן שרמן • ויליאם לאראבי • הוראס בויס • פרנק ג'קסון • פרנסיס דרייק • לסלי מורטייר שו • אלברט קאמינס • וורן גרסט • בריל קרול • ג'ורג' קלארק • ויליאם הרדינג • נייתן קנדל • ג'ון האמיל • דן טרנר • קלייד הרינג • נלסון קראשל • ג'ורג' וילסון • בורק היקנלופר • רוברט בלו • ויליאם בירדסלי • ליאו אלתון • ליאו הויג • הרשל לאבלס • נורמן ארבי • הרולד יוז • רוברט פולטון • רוברט ריי • טרי ברנסטאד • טום וילסאק • צ'ט קולבר • טרי ברנסטאד • קים ריינולדס |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1183954999
* VIAF: 2224155598034315600001
* WorldCat: viaf-2224155598034315600001

 |
**אולה בייך** (1 בינואר 1955 - 16 באוקטובר 1991) היה מוזיקאי ובסיסט דני, אשר התפרסם בעיקר כבסיסט המקורי של להקות הרוק המצליחות "L.A. Guns"‏ ו-"Guns N' Roses".

ביוגרפיה
--------

בייך נולד בעיר אסביירג בדנמרק בשנת 1955. בצעירותו, היה חבר בלהקת Rock Nalle & The Flames, איתה הוציא לאור אלבום בשם *Rock 'N'alle Roll,* אשר הקנה לו תהילה בקרב מוזיקאים ומעריצים מקומיים.

בשנת 1981 היה חבר בלהקת ההבי מטאל "מרסיפול פייט" לזמן קצר, לפני שהחליט לעבור ללוס אנג'לס במטרה לפתח את הקריירה המוזיקלית שלו.

### 1983-1985: L.A. Guns

להקת L.A. Guns הוקמה בשנת 1983 על ידי טרייסי גאנז ורוב גרדנר. ההרכב המקורי של הלהקה כלל את בייך כבסיסט, גאנז כגיטריסט, גרנדר כמתופף ומייקל ג'אגוז כסולן. שנה לאחר מכן, ההרכב הקליט מיני אלבום אחד בשם "Collector's Edition No. 1" (שיצא לאור בשנת 1985). זמן קצר לאחר מכן, עזב ג'אגוז את הלהקה בגלל מעצרו שהתרחש עקב קטטה בבר. את תפקידו תפס סולן להקת "Rapidfire" לשעבר והסולן הנוכחי של להקת "Hollywood Rose" אקסל רוז, אשר עזב לאחר שבועיים עקב סיום מעצרו של הסולן הקודם. באותם שבועיים, הספיק ביילי להשתתף בחמש הופעות של הלהקה. בשנת 1985 הוחלף בייך במיק קריפס.

### 1985: Guns N' Roses

 ערך מורחב – **Guns N' Roses**  

במרץ 1985, להקות L.A. Guns ו-Hollywood Rose התאחדו ללהקה אחת, ואלה בחרו את השם Guns N' Roses, הלחם של שמות הלהקות המקוריות. ההרכב כלל את ביילי (שבאותה תקופה שינה את שמו לאקסל רוז), גאנס, בייך, גרדנר והגיטריסט איזי סטראדלין. לאחר שתי חזרות בלבד, פוטר בייך מהלהקה, וזה הוחלף על ידי דאף מק'אגן. לא עבר זמן רב ושאר חברי L.A. Guns המקוריים נטשו את הלהקה.

### מותו

בייך מת ב-16 באוקטובר 1991 לאחר שטבע באגם סנקט יורגנ'ס בקופנהגן. משפחתו האמינה כי נכנס לדיכאון לאחר שפוטר מהלהקה, ובעקבות זאת הדרדר לשימוש בסמים ואלכוהול לפני שחזר לדנמרק שלוש שנים אחר כך. קיימות טענות המציעות כי הופעת להקת Guns N' Roses בקופנהגן, אשר התקיימה חודשיים לפני כן, השפיעה על מצבו הנפשי אף יותר. בניתוח הגופה, נמצאו הרואין ואלכוהול בדמו. המנתחים הסיקו כי נפטר כתוצאה ממנת יתר, אך משפחתו סבורה כי הטביעה הייתה ניסיון התאבדות.

דיסקוגרפיה
----------

### אלבומי אולפן

* *Rock 'N'alle Roll* (1979)

### מיני אלבומים

* *Collector's Edition No. 1* (1985)

| Guns N' Roses |
| --- |
| אקסל רוז • סלאש • דאף מק'אגן • דיזי ריד • ריצ'רד פורטוס • פרנק פרר • מליסה ריס |
| גילבי קלארק • אולה בייך • רוב גרדנר • טרייסי גאנז • סטיבן אדלר • איזי סטראדלין • מאט סורום • ג'וש פריז • רובין פינקבאקטהד • טומי סטינסון • בריאן מנשיה • רון "במבלפוט" ט'אל • דארן ג'יי אשבה • כריס פיטמן |
| אלבומי אולפן | Appetite for Destruction (1987) • G N' R Lies (1988) • Use Your Illusion I (1991) • Use Your Illusion II (1991) • "The Spaghetti Incident?" (1993) • Chinese Democracy (2008) |
| אלבומי הופעה | Live Era '87–'93 (1999) |
| מיני אלבומים | Live ?!\*@ Like a Suicide (1986) • Guns N' Roses (1988) • The "Civil War" EP (1993) |
| אלבומי אוסף‎ | Use Your Illusion (1998) • Greatest Hits (2004) |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 02a1df23-ef1b-4891-b4ee-81d2b85024aa

 |
**קרחון הרון**
(למפת שווייץ מוגדלת)ברןברן
בזלבזל
ז'נבהז'נבה
ציריךציריך
לוגאנולוגאנו
לוזאןלוזאן
לוצרןלוצרן
סנט גאלןסנט גאלן
כורכור
**צרפת**
**גרמניה**
**איטליה**
**אוסטריה**
**ליכ.**רון**רון**(למפת שווייץ רגילה)ברןברן
בזלבזל
ז'נבהז'נבה
ציריךציריך
לוגאנולוגאנו
לוזאןלוזאן
לוצרןלוצרן
סנט גאלןסנט גאלן
כורכור
**צרפת**
**גרמניה**
**איטליה**
**אוסטריה**
**ליכ.**רון**רון**(למפת ואלה רגילה)סיוןסיון
מרטינימרטיני
מונטהמונטה
בריג-גליסבריג-גליסרון**רון**(למפת ואלה מוגדלת)סיוןסיון
מרטינימרטיני
מונטהמונטה
בריג-גליסבריג-גליסרון**רון**
קרחון הרון
**קרחון הרון** (גרמנית **Rhonegletscher**) הוא קרחון באלפים האוריים בקצה המזרחי של הקנטון השווייצרי, ואלה.הקרחון הוא מוצאו של נהר הרון ואחד ממקורותיו של אגם ז'נבה. מכיוון שהקרחון ממוקם בקירוב לדרך מעבר הפורקה הוא נגיש בקלות.

קרחון הרון הוא הקרחון הגדול ביותר באלפים האוריים בשווייץ והוא שוכן בצד הדרומי של הרכס במקור של הרון. הקרחון *Undri Triftlimi*, שגובהו 3,081 מטרים, מחברו לקרחון טריפט. הקרחון ממוקם בחלקו הצפוני של קנטון ואלה, בין מעברי הגרימזל והפורקה והוא משתייך לעיריית אוברולד שבוואלה. הדמאסטוק היא הפסגה הגבוהה ביותר בקרב קרחון הרון, בגובה של כ-3,630 מטרים.

קרחון הרון נגיש בקלות יתרה כך שהאבולוציה שלו נצפתה עוד מהמאה ה-19. הקרחון איבד בסביבות ה-1,300 מטרים במהלך ה-120 שנה האחרונות כשהוא משאיר מאחוריו מסלול של "אבן ערומה".

אבולוציה של קרחון הרון  
 **ציר אנכי**: הבדלי האורך במטרים   
**ציר אופקי**: שנים   
**קו ירוק**: ההבדל באורך המצטבר, החל משנת 1879   
**קו אדום**: הצמיחה במהלך שנה אחת

תמונות הקרחון לאורך השנים
-------------------------

* 17951795
* 18701870
* 19001900
* 20052005
* 20082008

קישורים חיצוניים
----------------

* | מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קרחון הרון** |
* קרחון הרון באתר Glaciers online
* קרחון הרון באתר מצפה הכוכבים הארציים של נאס"א
* סימולציה של התכווצות קרחון הרון


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536332105171
* GND: 4117000-3
* HDS: 008790
* LCCN: sh85113789
* VIAF: 315125827
* WorldCat (עם VIAF): 315125827

 |
שער השו"ת 'חפץ נחמד וגנת ורדים'.
הרב **מכלוף אוחיון** (מכונה גם: **בן חיון**; סביב ה'ת"ק, 1740 - י"ז בכסלו ה'תקס"א, 4 בדצמבר 1800), היה פוסק הלכה, אב בית הדין ורבה של העיר אספי שבמרוקו בשלהי המאה השמונה עשרה. התפרסם בשל חיבורו 'חפץ נחמד וגנת ורדים'.

קורות חייו
----------

נולד בסביבות שנת ה'ת"ק, לאביו רבי יצחק באספי. בחשון תקל"ח התמנה לדיין בעיר, ועמו התמנו רבי יצחק הכהן אלחדאד ורבי יוסף זאגורי. בפעילותו התורנית, הרבה לשאול שאלות את חכמי מרקש הלא הם רבי אברהם פינטו, רבי שלמה הלוי, רבי יהודה אוחיון, ורבי שלמה אסבאג. וכן התכתב עם חכמי אצווירא, לימים קיבץ את התשובות שקיבל לקובץ 'חפץ נחמד וגנת ורדים'. והוסיף עליהם מעט מפסקי דינו, וכן חידושים ותשובות מספר כתב יד של רבי יהודה הלוי שהיה דיין בטיטואן ואצוירא, שהיה מונח תחת ידו, וכן תשובות וקונטרסים שמצא.

רבי מכלוף הרבה להעתיק חיבורים שונים בכתב ידו.

ככל הנראה, נפטר בי"ז כסלו תקס"א.

### משפחתו

מבניו ידועים רבי יעקב אוחיון ורבי אברהם אוחיון שהיו רבנים באספי.

### חיבורו

חלק מחיבורו '**חפץ נחמד וגנת ורדים**' נדפס בשנת תשפ"א על ידי מכון פי ישרים. הספר מונה 118 סימנים. ספר 'גנת ורדים' היה נפוץ במרוקו, והעדות לכך הוא רבוי העתקות שנשתמרו ממנו, גם באשר נמצא אזכרתו בספרי מחברים שונים.

לקריאה נוספת
------------

* ראו: הרב יוסף פרץ, "תולדות רבי מכלוף בן חיון רבה של אספי", מבוא ל'תורת מראכש' פרק ז.

קישורים חיצוניים
----------------

* רשימת הפרסומים של מכלוף אוחיון, בקטלוג הספרייה הלאומית

הערות שוליים
------------

1. ↑  שם המשפחה המקורי הוא 'בן חיון', אבל בניב הברברי השם נהגה 'אוחיון', וכך מקובל יותר לכנות את שם משפחתו של הרב.
2. ↑  ראו שו"ת חפץ נחמד ודגנת ורדים סי' נט, שם נדפס טופס מינויי הדיינים.
3. ↑  בספרו חפץ נחמד (ח"ג עמ' 94) נמצא כתוב: "נפטר אדוני אבי ביום ה' בשבת י"ז יום לחודש כסלו שנת התקס"א לפ"ק". ונראה שהכוונה לרבי מכלוף.
4. ↑  ראו לדוגמה בשו"ת פרדס רימונים (דף כא ע"ב) לכמוהר"ר רפאל מסעוד אבן מוחא. וכן בשו"ת ברית אבות לכמוהר"ר אברהם קורייאט, שמזכיר הספר פעמים רבות.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009165984905171
* VIAF: 8160664908703360667
* WorldCat (עם VIAF): 8160664908703360667

 |
**מעשיות אי הקופים** (באנגלית: **Tales of Monkey Island**) הוא משחק הרפתקה ממוחשב שפותח על ידי LucasArts ו-Telltale Games. זהו המשחק החמישי בסדרת אי הקופים, והוא יצא כמעט עשור אחרי המשחק הקודם בסדרה, הבריחה מאי הקופים. בניגוד למשחקים הקודמים של Telltale Games מסוג הרפתקאות, אשר סיפרו סיפור נפרד בכל פרק, כל פרק של מעשיות אי הקופים הוא חלק מסיפור אחד מתמשך. המשחק הופץ באופן דיגיטלי דרך ה-WiiWare ואתר האינטרנט של Telltale Games, ומאוחר יותר נמכר גם דרך הסטים GOG ו-Amazon.com. המשחק הותאם גם עבור Mac OS X והפלייסטיישן 3 שיצאו כמה חודשים לאחר שהמשחק יצא במלואו. הוחלט על פיתוח המשחק בסוף 2008, ביחד עם ההחלטה על הוצאת חידוש למשחק הסוד של אי הקופים המקורי שיצא ב-1990.

עלילה
-----

השחקן בתפקיד הפיראט גייבראש ת'ריפווד, במהלך קרב עם אויבו לה צ'אק, משחרר בטעות "אבעבועות" וודו ברחבי העולם, אשר פוגעות בכל מי שהוא פיראט. בעזרת אשתו איליין מארלי הוא מחפש תרופה למחלה ששחרר.

ביקורות
-------

מעשיות אי הקופים זכה בעיקר לביקורות חיוביות. המבקרים שיבחו את הסיפור של המשחק, הכתיבה, ההומור והשמע. 1UP.com תיאר את גייבראש כדמות החזקה והטובה ביותר של Telltale עד כה. בנוסף שיבחו גם את המוזיקה של המשחק ואת הגרפיקה.  

היו כאלה שהתלוננו על העיצוב של המשחק, על שהעלילה בפרקים הראשונים הייתה פחות מוצלחת וגם על מערכת הבקרה של המשחק.
מעשיות אי הקופים צבר כמה פרסים ממקומות שונים, והיה למשחק הכי מצליח של Telltale עד יציאתו של בחזרה לעתיד: המשחק.

צילום מסך מהמשחק

ראו גם
------

* משחק מחשב
* לוקאס ארטס
* אי הקופים (סדרת משחקים)

קישורים חיצוניים
----------------

ויקישיתוף מדיה וקבצים בנושא **מעשיות אי הקופים** בוויקישיתוף
* 

* אתר האינטרנט הרשמי של מעשיות אי הקופים
* ביקורת משחק: Tales of Monkey Island 1, אתר משחקים ויגיימס (בעברית)
* מעשיות אי הקופים, באתר PCGamingWiki (באנגלית)
**בוני סומרוויל** (נולד ב-24 בפברואר 1974) היא שחקנית וזמרת אמריקאית. הופיעה במספר סרטים וסדרות טלוויזיה, בהן "NYPD Blue", "גרוס פוינט", "חברים", "The O.C.", "קשמיר מאפיה", "סודות המטבח", "שיגעון בנהר" ו-"Golden Boy". היא כיכבה גם בתור ד"ר כריסטה לורנסון בעונה הראשונה של הדרמה הרפואית של CBS "קוד בלאק".

ראשית חייה
----------

סומרוויל נולד וגדלה ברובע ברוקלין של העיר ניו יורק. היא התחילה לשחק ולשיר בגיל צעיר. סומרוויל למדה בבוסטון קולג', והתמחתה במשחק במחזות זמר. בסיום הלימודים שלה חזרה לגור בביתה, על מנת לנסות להתפרנס ממשחק.

קריירה
------

כשעבדה בתור מלצרית תפסה את עינם של מספר סוכני דוגמניות. בגיל 22 היא עברה לגור בלוס אנג'לס, והקימה שם להקה. היא שרה קולות רקע באלבום הבכורה של ג'ושוע ראדין, "We Were Here". שירה "Winding Road" נכלל בפסקול זוכה גראמי לסרט "גארדן סטייט", בבימויו של זאק בראף.

תפקידה הראשון בתור שחקנית היה ניצבת בסרט "סיטי הול" (1996). התפקיד מרכזי הראשון שלה בטלוויזיה היה התפקיד הראשי במיני סדרה של CBS בשם "Shake, Rattle and Roll: An American Love Story" (1999), שבו היא גם שרה. בשנת 2000 כיכבה סומרוויל בסדרה "גרוס פוינט", ומאוחר יותר שיחקה את רייצ'ל הופמן, עמיתה של סנדי כהן, בעונה אחת הראשונה של The O.C..

סומרוויל הופיעה גם בתפקיד חברתו של רוס גלר, מונה, בשבעה פרקים בעונה השמינית של "חברים". במהלך העונה האחרונה (2004–2005) של "NYPD Blue", היה לה תפקיד משנה בתור הבלש לורה מרפי. היא הופיעה בחמישה עשר פרקים.

בשנת 2005 הופיעה סומרוויל בתפקיד ראשי בסיטקום קצר-הימים "סודות המטבח" לצד בראדלי קופר ברשת FOX. ב-2008 היא כיכבה בסדרת הדרמה הקומית של רשת ABC "קשמיר מאפיה", לצד לוסי ליו, מירנדה אוטו ופרנסס אוקונור. הופיעה גם כאורחת בסדרה "גארי לא נשוי".

לסומרוויל היו תפקידים קטנים בסרטים "ספיידרמן 2", "שיגעון בנהר", "לידה כואבת", "הרי את מכושפת לי", "גוונים של ריי", "האמת המכוערת" ו"לידה כואבת". היה לה תפקיד ראשי בסרט הקומדיה העצמאי מ-2010 "הבת שלנו הכי", לצדם של ניל פטריק האריס ואיימי סידריס. היא שיחקה את סאם, שעוברת לניו יורק עם בן זוגה, ג'ף (האריס), בניסיון להכניס את בתם בת החמש לגן ילדים פרטי יוקרתי. ביוני 2010, הופיעה סומרוויל בפרק של "רופא להשכיר".

ב-2011, כיכבה סומרוויל בסרט חג המולד של ערוץ הולמרק "A Holiday Engagement", שבו היא שרה את השיר "Angels We Have Heard on High".

ב-2013 שיחקה את הבלשית מקנזי בסדרה "Golden Boy", ששודרה במשך עונה אחת. ב-2018 שיחקה בסרטו של בראדלי קופר "כוכב נולד".

סאמרוויל היא זמרת בלהקת Band from TV, לצד גרג גרונברג, בוב גיני, ג'יימס דנטון, יו לורי, ג'סי ספנסר, בארי סרנה, בראד סאווג', ריץ' ויינר וכריס קלי.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בוני סומרוויל** |

* 

* בוני סומרוויל, ברשת החברתית אקס (טוויטר)

* בוני סומרוויל, במסד הנתונים הקולנועיים IMDb (באנגלית)

* בוני סומרוויל, באתר AllMovie (באנגלית)

* בוני סומרוויל, במסד הנתונים הקולנועיים KinoPoisk (ברוסית)

* בוני סומרוויל, באתר Yandex.Music (ברוסית)

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4910890
* GND: 141471514
* ISNI: 0000 0001 1454 4576
* LCCN: no2004102697
* VIAF: 107008294
* WorldCat: lccn-no2004102697

 |
"**עוּרִי עוּר**" הוא שיר שנכתב והולחן על ידי זמר הרוק הישראלי אביב גפן. השיר הופץ בשנת 2000 והוא השיר הראשון באלבומו התשיעי של גפן, "יומן מסע".

רקע על השיר ועל שמו
-------------------

השיר "עורי עור" של אביב גפן נכתב בשנת 2000. שיר זה מבטא את הרגשות ואת הלכי הרוח של העם בתקופה שבה נכתב. שמו המקורי של השיר, שבעיקרו נועד להיות אהבה למדינת ישראל, היה "מולדת חשוכה". חבריו של גפן שכנעו אותו לשנות את שם השיר, ובמקום "חשוכה" לכתוב "אהובה", כדי לא לעורר כעס ציבורי. בעקבות כך, גפן שינה את מילות השיר ל"עורי עור", מה שהפך אותו ללהיט ענק בתחנות הרדיו.

ניתוח ספרותי
------------

טלי ארטמן בכתבתה לאתר ynet טוענת כי בשיר זה גפן הגיע לרגע שבו הוא יכול לגלות למאזינים שלו שאהבה היא דבר נעים ואף מנחם, שמדינת ישראל היא לא מקום מעוות ושנוא, אלא מקום מעוות ואהוב.

השיר עורי עור מתכתב עם שיריהם של החלוצים ושל הצברים שמבטאים את הכוח ואת היכולת לעמוד בפני הקשיים שהיו בעבודת הפרך לפני קום המדינה. שירי ארץ ישראל הקלאסיים עוסקים בחוויות משותפות או בחוויות אישיות. אחד הנושאים שמובא בהם הוא היחס למולדת, לארץ ישראל. כך גם שיר זה מדבר על המולדת האהובה, אך מבטא עייפות, רפיון וצורך לקבל ממנה אהבה. גפן טוען שהמולדת האהובה הפכה למקום קשה, עם בעיות רבות במדינה ש"אין בה אפילו פינה קטנה לשמוח", כפי שכתב בשיר. הוא רוצה לאהוב את מולדתו, אך הבעיות של המדינה מטרידות אותו ולא מאפשרות לו לאהוב אותה. בתקופת העליות הראשונות השירים מפליגים בשבחּה וביופייּה של הארץ. נחישות הרוח, הביטחון הפנימי, האומץ והשמחה, באים לידי ביטוי בלחני השירים, בעלי מקצב המארש. זאת בניגוד גמור לשירו העצוב, האיטי והזועק של גפן.

הצלחה וביקורת
-------------

יש שיאמרו כי "עורי עור" הוא שיר בודד של יוצר נזעם. אך לטענת ד"ר אלירם, מרצה למוזיקה באוניברסיטת בר-אילן, הוא מבטא דבר שהוא מעבר לזעקתו הפרטית של יוצרו. השיר זכה בתואר "שיר השנה" ובפרס "תמליל השנה" בחלוקת פרסי האקדמיה הישראלית למוזיקה "תמוז" בדצמבר 2000. גידי גוב, מנחה הטקס, כינה את השיר "שיר מולדת חדש".

קישורים חיצוניים
----------------

* סרטון השיר "עורי עור" באתר יוטיוב
* מילות השיר "עורי עור" באתר שירונט

הערות שוליים
------------

1. 1 2 3 4 5  עמית סלונים‏, זה התחיל כשהפסקנו לחלום: אביב גפן איבד את התקווה, וזה מעולה, באתר וואלה!‏, 4 במרץ 2016
2. 1 2 3 4  זֶמֶרֶשֶׁת: מאנו אוהבים אותך מולדת ועד עורי עור – תמורות ביחס למולדת בשירי ארץ-ישראל, באתר www.zemereshet.co.il
3. 1 2  טלי ארטמן, כמה צלקות זה כל מה שנשאר, באתר ynet, 21 בספטמבר 2000
4. 1 2 3 4  בגרות בעברית: הבנה, הבעה ולשון
יונים מקננות על מדף אבן של בית בהודו
**יונת הבית** (שם מדעי: *Columba livia domestica*) היא תת-מין של יונת הסלע, אשר בוית לצורכי מאכל, ייצור דשן ודואר. כיום, אף שאינה מגודלת עוד כחיית משק, היא נפוצה בערים ואזורים הומי אדם באזורים רבים בעולם. במקרים רבים היונה היא גם חיית מחמד נוחה לגידול בכלוב או בשובך. במקומות רבים בעולם היונים אינן מפחדות כלל מהאדם ואף ניזונות מכף היד שלו, למשל בוונציה, שם חיות אלפי יונים.

לפי מקורות היסטוריים, היונה בויתה כנראה לפני יותר מ-3,000 שנה במסופוטמיה ובמצרים.

באזורים מסוימים היונים מהוות מטרד כבד עקב המחלות שהן מעבירות. כדי להילחם בהן משתמשים בדוקרני יונים, מכסים את הגגות ויורים בהן. בין הקניונים של ניו יורק בהם חיות מאות יונים, הגיעו בזים נודדים התופסים וטורפים אותן בקלות ומאזנים את התרבותן של היונים. טורפים נוספים שלהן הם נצים כמו נץ מצוי, ינשופים וחתולי בית.

תיאור המין
----------

הצבע הנפוץ ביותר של יונת הבית אפור-כחלחל, כתם הצוואר בעל ברק ירוק וסגול. הבטן אפורה. הזנב כחול-אפור ובקצהו פס שחור רחב. סוככות הכנף התחתונות בהירות. צבעי הנקבה עמומים מעט מצבעי הזכר ולנוצותיה ברק מתכתי קל. קשתית העין כתומה, המקור אפור-שחור והדונגית לבנבנה. הרגליים אדומות.
אורך הגוף 30–35 ס"מ, מוטת כנפיים 62–68 סנטימטרים (24–27 אינץ'). קיימות גם יונים בצבעים חום שחור ולבן ובצבעים מעורבים. היונים הלבנות מסמלות במקרים רבים את השלום.

בישראל
------

יונת הבית היא אחת העופות הנפוצים ביותר בישראל. בספירת הציפורים בשנת 2020 הגיעה יונת הבית למקום השלישי במניין הפרטים שנצפו. היונים נפוצות בעיקר באזורים בנויים, שם הן מקננות בחללים של קירות בתים ומרפסות. יונת הבית שמרה על המקום השלישי גם בספירה שנערכה בינואר 2024, לאחר שהופיעה ב-52.6% מהדיווחים במסגרת ספירת הציפורים השנתית (אחרי העורב האפור, והמיינה).

שימושים
-------

היונים משמשות לאדם למספר דברים:

1. בראש ובראשונה היונים בויתו בשביל בשרם המשובח.
2. את ביצי היונים ניתן לאכול.
3. הנוצות שימשו לריפוד דברים כמו כרים
4. שליחת דואר על ידי יונים.
5. כיום אנשים מגדלים יונים למטרות נוי ומחמד.
6. ביהדות הן כשרות להקרבה על המזבח, ונמנות כחלק ממצוות הקרבנות בספר ויקרא.

במהלך הזמן האדם פיתח זני יונים שונים בעלי מראה משונה אחד ממשנהו. סוגי יוני בית מיוחדים הם יונת יעקובין (אנ'), יונת להור (אנ'), יונת צווארון אנגלי (אנ') ויונת הטווס (אנ').

לקריאה נוספת
------------

* יונת הבית, באתר המרכז לטיפוח ציפורי הבר בחצר ובגינה

קישורים חיצוניים
----------------

ויקישיתוף מדיה וקבצים בנושא **יונת הבית** בוויקישיתוף
* יונת הבית, באתר NCBI (באנגלית)
* יונת הבית, באתר GBIF (באנגלית)
* יונת הבית, באתר אנציקלופדיה בריטניקה (באנגלית)

הערות שוליים
------------

1. ↑  Larson, G. & Fuller, D. Q. (2014). The Evolution of Animal Domestication. Annual Review of Ecology, Evolution, and Systematics, 45, 115-136.
2. ↑  מילון מושגים אתר הצפרות הישראלית
3. ↑  תוצאות ספירת הציפורים - 2020, באתר המרכז לטיפוח ציפורי הבר בחצר ובגינה
4. ↑  קוריאל, אילנה (2024-04-08). "הספירה השנתית: אלו 10 הציפורים הנפוצות בישראל". *Ynet*. נבדק ב-2024-04-08.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4023817-9

 |
**פול אנתוני אשוורת'**  (באנגלית: **Paul Anthony Ashworth**; נולד ב-29 בספטמבר 1969 בבקסטון, נוריץ', נורפוק שבבריטניה) הוא כדורגלן, מאמן כדורגל ועסקן ספורט אנגלי. שימש כמנהל טכני ומנהל ספורטיבי במספר מועדוני כדורגל בכירים, בעיקר במזרח אירופה.

קריירה
------

אשוורת' שיחק במועדון הנוער נוריץ' סיטי, שבהמשך אימן. הוא בוגר אוניברסיטת ניוקאסל.

### עסקנות ספורט

הוא הקים את חברת PASS Soccer Schools, שעבדה עם צעירים בגילאי 10–16. בשנת 1992, אשוורת' הוזמן לעבוד בקבוצת הנוער של קיימברידג' יונייטד. מאז 1996, עבד בקבוצת הנוער של פטרבורו יונייטד.

ב-2001 עבר אשוורת ללטביה, שם עבד עמיתו לשעבר בקיימברידג' יונייטד, גארי ג'ונסון כמאמן הנבחרת הלאומית. אשוורת' אימן את ונטספילס והוכתר ל"מאמן השנה" ב-2001. פעמיים סיים המועדון במקום השני, כשהפסיד את המאבק על האליפות רק במחזור האחרון. ביולי 2003, אשוורת' פוטר כשהקבוצה הייתה במקום השלישי. שישה חודשים לאחר מכן, מונה לאמן את ריגה, איתה בשנת 2004 הוא סיים במקום ה-6 בליגת העל הלטבית.

בעונת 2004/05, זומן אשוורת' למועדון רוסטוב מליגת העל הרוסית בכדורגל ומונה למשרת מנהל ספורטיבי. בשני משחקים - ב-23 באפריל מול רובין קאזאן וב-1 במאי מול אמקר פרם, הוא שימש בפועל כממלא מקום המאמן במקום גנאדי סטפושקין, שנזקק לטיפול רפואי. בתחילת יוני הוא פוטר. הוא חזר ללטביה, שם מיולי 2005 עד 2009 אימן את סקונטו ריגה. אחר כך עבר לניגריה, שם עבד כמנהל טכני באקדמיה לכדורגל של קווארה במשך חמש שנים. בינואר-יוני 2015, הוא עבד כמאמן ומנהל טכני במועדון הפרמייר-ליג הניגרי Sunshine Stars. בספטמבר 2015 מונה בשנית לאמן את ונטספילס, עד 2018.

בינואר 2019 מונה למנהל קבוצת אסטנה מליגת העל הקזחית. באוגוסט 2020 מונה לממלא מקום מאמן הקבוצה ועבד במקביל בשתי המשרות עד לעזיבתו באוקטובר 2020. הוא חזר למולדתו אנגליה ומשנת 2021 עד 2022, שימש כמנהל טכני במועדון ברייטון אנד הוב אלביון.

בספטמבר 2022 חזר לרוסיה ומונה למנהל ספורטיבי בקבוצת הפאר ספרטק מוסקבה. בינואר 2024 הפך למנהל הטכני בקבוצה, בעוד תומאש אמראל (ששימש כסקאוט ראשי בבנפיקה ליסבון) החליף אותו במשרת המנהל הספורטיבי. ברם, לאחר 4 חודשים הוא עזב.

קישורים חיצוניים
----------------

* פרופיל, באתר Soccerway
* פרופיל, באתר WorldFootball.net
* פרופיל המאמן, באתר Transfermarkt




1. ↑
פירוש נוסף ערך זה עוסק באישוש בפילוסופיה של המדע. אם התכוונתם לטקס נוצרי, ראו קונפירמציה.
בפילוסופיה של המדע, **אישוש** הוא חיזוקה של תאוריה (במיוחד תאוריה מדעית) באמצעות ניסוי שאינו מפריך אותה או תצפית מדעית, שאינה מפריכה אותה. 

את רעיון האישוש ביסס הפילוסוף קרל המפל. לפי המפל, לא ניתן לאמת תאוריה, משום שעל מנת לעשות זאת יש לבצע אינסוף ניסויים. בעוד שלא ניתן לאמת תאוריה, הרי ניתן להפריכה - לשם כך די בניסוי יחיד שתוצאותיו סותרות את התאוריה. בנסיבות אלה ניתן לאשש את התאוריה ("אישוש" הוא מושג חלש יותר מ"אימות"), באמצעות עריכת ניסויים שמטרתם להפריך אותה - כישלון חוזר ונשנה בניסויים כאלה מגדיל את הסבירות לנכונותה של התאוריה. 

דוגמה לשימוש במושגים אלו נמצאת בספרו של המפל "פילוסופיה של מדעי הטבע". בספר זה מציג המפל מקרה שבו מנסה הרופא איגנץ זמלווייס לפתור בעיית תמותת יולדות במחלקה שבה עבד, באמצעות הגדרת היפותזה. זו קובעת כי תמותת היולדות נגרמת ממעבר של חומר מן המת. להיפותזה זו ניתן לנסח מסקנת בחינה: אם הרופאים יחטאו טוב יותר את ידיהם, תמותת הילדות תפחת. את מסקנת בחינה זו ניתן לבחון על ידי ניסוי, שתוצאתו יכולה להיות אחת משתיים: או שהתמותה תפחת, או שלא. כעת מגיע שלב האישוש. אם התמותה תישאר כמות שהיא, אזי התאוריה נכשלה והיא בטלה. אך אם התמותה אכן תפחת, נמצא אישוש לתאוריה, וכעת היא קרובה יותר להיות נכונה ואמיתית.

מדוע לא אומתה התאוריה, אלא רק "אוששה"? משום שייתכן שחיטוי הידיים הוא רק סיבה אחת מני רבות לתמותת היולדות, או יותר מזה - ביצוע החיטוי וירידת התמותה קרו בסמיכות באופן מקרי, וייתכן כי אין ביניהם שום קשר. לכן, טוען המפל, לעולם לא ניתן להפוך תאוריה לוודאית, אלא רק לקרובה יותר ויותר לאמת. נלסון גודמן ניסח דוגמה הממחישה את הבעייתיות של תהליך האימות של תאוריה.

ראו גם
------

* פרדוקס העורב
**שכבת גְרַנוּלוֹסוּם** או **שכבה גרנולרית** (בלטינית: **Stratum granulosum**) היא שכבה דקה של תאים באפידרמיס, השוכנת מעל השכבת ספינוסום ומתחת לשכבה הקרנית (שכבת lucidum על כפות הרגליים וכפות הידיים). קֵרטינוציטים הנודדים מהשכבת הספינוסום הבסיסית הופכים ידועים כתאים גרגירים בשכבה זו. תאים אלו מכילים גרגירי קרטוהיאלין (מבנה חלבון המצוי בגרגירים ציטופלזמיים), אשר מלאים בחלבונים עשירים בהיסטידין ובציסטאין שנראים כקושרים את חוטי הקרטין יחד. לכן, התפקיד העיקרי של גרגירי קרטוהילין הוא לקשור חוטי קרטין ביניים זה לזה.

במעבר בין שכבה זו לשכבה הקרנית, תאים מפרישים גופים למלריים (המכילים ליפידים וחלבונים) לחלל החוץ-תאי. כתוצאה מכך נוצרת מעטפת הליפידים ההידרופוביים האחראית על תכונות המחסום של העור. במקביל, תאים מאבדים את גרעיני התא והאברונים שלהם.

תמונות נוספות
-------------

* אפידרמיס ודרמיס של עור האדםאפידרמיס ודרמיס של עור האדם
* קטע של האפידרמיסקטע של האפידרמיס

ראו גם
------

* רשימת קרטינים המתבטאים במערכת האינטגומנטרית האנושית (באנגלית)

הערות שוליים
------------

1. ↑  James, William; Berger, Timothy; Elston, Dirk (2005) *Andrews' Diseases of the Skin: Clinical Dermatology* (10th ed.). Saunders. Page 2. מסת"ב 0-7216-2921-0.
2. ↑  Marks, James G; Miller, Jeffery (2006). *Lookingbill and Marks' Principles of Dermatology* (4th ed.). Elsevier Inc. Page 7. מסת"ב 1-4160-3185-5.
3. ↑  Ovaere P; Lippens S; Vandenabeele P; Declercq W. (2009). "The emerging roles of serine protease cascades in the epidermis". *Trends in Biochemical Sciences*. **34** (9): 453–463. doi:10.1016/j.tibs.2009.08.001. PMID 19726197.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**משאלה אירית** (באנגלית: **Irish Wish**) הוא סרט קולנוע אמריקאי מסוגת פנטזיה רומנטית משנת 2024 בבימויו של ג'אנין דמיאן, עם לינדזי לוהן, אדוארד ספלירס ואלכסנדר ולאהוס בתפקידים הראשיים.

הסרט הוקרן לראשונה בשירות הסטרימינג נטפליקס ב-15 במרץ 2024 וזכה לצפיות רבות.

העלילה מתרחשת ברובה באירלנד שבה בריג'יד הקדושה מסוגלת למלא משאלות. כאן היא ממלאת משאלה של צעירה להינשא לאהוב ליבה אך כשהמשאלה מתמלאת מסתבר שהיא מובילה לתוצאות בלתי צפויות.

תקציר העלילה
------------

מאדי קלי (לינדזי לוהן) היא עורכת ספרים מוצלחת. לאחרונה ערכה את ספרו של פול קנדי (אלכסנדר) שהפך לרב מכר. בטקס ההשקה היא נפגשת עם פול ומציגה לפניו את חברותיה הת'ר (איישה קארי) ואמה (אליזבת טן). היא מאוהבת בפול ומחכה שיציע לה נישואים. פול מזמין אותה לשיחה אך במקום הצעת נישואין הוא מציע לה לערוך את ספרו הבא לאכזבתה של מאדי ואימה רוזמרי (ג'יין סימור) העובדת כמורה בדה מוין.

כעבור זמן מתאהב פול דווקא באמה והם מחליטים להתחתן. מאדי מקבלת הזמנה לחתונה באירלנד ובנמל התעופה באירלנד היא נתקלת בג'יימס תומאס (אדוארד ספלירס) ורבה אתו על מזוודה שמסתבר אחר כך שהיא שלו. היא מגיעה לבסוף לבית משפחתו של פול שהוא וילה ענקים מוקפת בגנים.

כולם מתכוננים לחתונת פול ואמה בה תהיה מאדי לצערה שושבינה. ג'יימס שהוא צלם טבע מגיע במקרה לאותו כפר לאירוע גז כבשים וכשהאירוע מתבטל הוא מסכים לשמש כצלם בחתונה. פול יוצא לשיט עם הת'ר ואמה באגם ומאדי מתיישבת על סלע ולעיניה מתגלה בריג'יד הקדושה. היא מבקשת ממנה משאלה - להינשא לפול.

למחרת היא קמה לעולם שבו המשאלה התמלאה. היא חובטת בפול מאחר שישן במיטתה ועדיין לא תופסת שהיא נמצאת בעולם אחר - משאלתה התמלאה. היא נוסעת עם ג'יימס לצילומי בצוקי מוהר ובדרך חזרה יורד גשם ועץ חוסם את הכביש. הה נכנסים לפאב, שותים, רוקדים ומתאהבים.

בחזרה היא מבחינה בקשר ההדוק בין פול לאמה ומבינה שאינה רוצה להתחתן איתו. לטקס החתונה המפואר היא נכנסת בשמלה פשוטה ומודיעה להפתעתו ולהפתעת האורחים שאינה רוצה להתחתן איתו. היא רצה לאגם ומבקשת מבריג'יד הקדושה שתבטל את המשאלה שלה. הכל מתהפך - פול ואמה נישאים. מאדי מודיעה לפול כי אם ברצונו להמשיך פעולה עליו לציין את שמה בספר הבא וכשהוא מסרב היא עוזבת אותו, נפגשת עם ג'יימס ומגלה לו כי ברצונה לחיות איתו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| לינדזי לוהן | מאדי קלי |  |
| אדוארד ספלירס | ג'יימס תומאס |  |
| אלכסנדר ולאהוס | פול קנדי |  |
| איישה קארי | הת'ר |  |
| אליזבת טן | אמה טיילור |  |
| ג'יין סימור | רוזמרי קלי |  |
| דון ברדפילד | בריג'יד הקדושה |  |

קישורים חיצוניים
----------------

* "משאלה אירית", במסד הנתונים הקולנועיים IMDb (באנגלית)
* "משאלה אירית", באתר נטפליקס
* "משאלה אירית", באתר Rotten Tomatoes (באנגלית)
* "משאלה אירית", באתר Metacritic (באנגלית)
* קדימון למשאלה אירית, באתר יוטיוב
* הסצנה הסופית של משאלה אירית, באתר יוטיוב
מיקום שבעת המכונים הטכנולוגיים ההודים בתת-היבשת ההודית
**המכונים הטכנולוגיים ההודיים** (באנגלית **The Indian Institutes of Technology**; בראשי תיבות: **IITs**; בהינדי: **भारतीय प्रौद्योगिकी संस्थान**) הם קבוצה של שבעה מכונים עצמאיים להשכלה גבוהה בתחומי ההנדסה והטכנולוגיה, אשר נוסדו והוכרזו כ"מוסדות בעלי חשיבות לאומית" על ידי ממשלת הודו. המכונים נוסדו כדי להכשיר מדענים ומהנדסים, במטרה לפתח כוח אדם מיומן אשר יעודד את התפתחותה הכלכלית והחברתית של הודו לאחר הכרזת עצמאותה בשנת 1947.

המכונים, לפי סדר הקמתם, נמצאים בערים: קאראגפור, מומביי, צ'נאי, קאנפור, ניו דלהי, גובאהאטי ורורקי. ממשלת הודו הכריזה על כוונתה להקים תשעה מכונים נוספים במדינות שבהן עדיין לא קיים מכון טכנולוגי. חלק מן המכונים נוסדו באמצעות סיוע כספי וטכני של אונסק"ו, ממשלת גרמניה, ממשלת ארצות הברית וברית המועצות. כל אחד מן המכונים הוא מוסד עצמאי להשכלה גבוהה הקשור למכונים האחרים באמצעות מועצת המכונים הטכנולוגיים, המופקדת על ניהולם האדמיניסטרטיבי. לכל המכונים מנגנון קבלת תלמידים משותף ללימודי תואר ראשון אשר בבסיסו בחינת קבלה אחידה (אנגלית: Joint Entrance Examination, ר"ת JEE) באמצעותה נבחרים כ-4,000 מועמדים מדי שנה מתוך עשרות אלפי מועמדים. קבלת תלמידים לתארים מתקדמים נעשית אף היא על יסוד בחינה אחידה. בשבעה המכונים לומדים כ-15,500 סטודנטים לתואר ראשון, וכ-12,000 סטודנטים לתארים מתקדמים, זאת בנוסף לתלמידי מחקר.

המכונים זכו להצלחה בהכשרת בעלי מקצוע בתחומים מגוונים ואף להכרה בינלאומית. עצמאותם של המכונים איפשרה להם לפתח תוכניות הכשרה מיוחדות בתחומי הטכנולוגיה, ברמת התואר הראשון ולהעניק תואר "בוגר בטכנולוגיה" (אנגלית: Bachelor of Technology, ר"ת B. Tech) להבדיל מתואר "בוגר בהנדסה" (אנגלית: Bachelor of Engineering, ר"ת BE) המוענק על ידי רוב האוניברסיטאות האחרות בהודו. הצלחת המכונים הובילה להקמתם של מוסדות דומים בתחומים אחרים, כגון המכון הלאומי לטכנולוגיה וכן המכונים לטכנולוגית מידע.

ראו גם
------

* TU9
* איגוד האוניברסיטאות הטכנולוגיות העצמאיות
* ברית N5T
* ברית אוניברסיטאות יורו-טק
* ברית האוניברסיטאות האסיאתיות
* הברית העולמית של אוניברסיטאות טכנולוגיות
* ליגת IDEA

קישורים חיצוניים
----------------

ויקישיתוף מדיה וקבצים בנושא **המכון הטכנולוגי ההודי** בוויקישיתוף
* 

* אתר האינטרנט הרשמי של המכון הטכנולוגי ההודי (באנגלית)
* אתר המכון בקאראגפור
* אתר המכון במומביי
* אתר המכון בצ'נאי
* אתר המכון בקאנפור
* אתר המכון בדלהי
* אתר המכון בגובאהאטי
* אתר המכון ברורקי

הערות שוליים
------------

1. ↑  House Resolution 227 of the United States Congress

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007605018305171
* SUDOC: 121677907

 |
**המלחמה הסורית הרביעית** הייתה המלחמה הרביעית שפרצה בין בית סלאוקוס לבית תלמי על השליטה בקוילה סוריה והתרחשה בין השנים 219 לפני הספירה ל-217 לפני הספירה.

רקע
---

בשנת 219 לפנה"ס, הכריז אנטיוכוס השלישי על מלחמה נוספת עם מצרים התלמיית. ההחלטה לפתוח במלחמה זו, המכונה "המלחמה הסורית הרביעית", נתגבשה לאחר שבחצר אנטיוכוס נוצר הרושם כי תלמי עומד מאחורי אכאיוס, דודו של אנטיוכוס, אשר הכריז עצמו למלך על הטריטוריות של האימפריה הסלאוקית באסיה הקטנה (טורקיה של ימינו) ושאף להילחם באנטיוכוס על השליטה באימפריה.

אנטיוכוס שאף להחזיר לעצמו את השליטה בחלקים שאבדו לאימפריה מימי שלטונו של סלאוקוס הראשון. הוא ביקש לנצל את חולשתה של מצרים, שנבעה מאי שקט ציבורי ומבעיות בחילופי השלטון התלמיי.

מסע כיבושים
-----------

אנטיוכוס כבש בחזרה את עיר הנמל סלאוקיה וכן ערים בארץ ישראל ובעבר הירדן המזרחי. במטרה למשוך זמן בו יוכלו המצרים לארגן צבא מתאים למאבק באנטיוכוס, הם החלו בדיוני סרק על הסכם בין הצדדים, תוך העמדת פנים כי בכוונתם להתפשר עם אנטיוכוס. בו אימנו המצרים כ-20,000 ילידים מצרים לשירות במערך הפלנקס בצבא תלמי.

קרב רפיח
--------

 ערך מורחב – **קרב רפיח (217 לפנה"ס)**  

בקיץ 217 לפנה"ס, כאשר אנטיוכוס השלישי עוד עסוק בכיבושיו בארץ ישראל, נודע לו על צבאו של תלמי הרביעי, המתעתד להילחם בו, והוא נזדרז לאסוף את צבאו והציבו מול צבאו של תלמי בקרב רפיח. הקרב נערך ביום ה-22 ביוני 217 לפנה"ס, ליד העיר רפיח, ובעקבותיו זכו המצרים לשוב ולשלוט על קוילה-סוריה. אנטיוכוס נחל מפלה קשה שגרמה לו לאבד את כל הישגיו עד כה, והוא נסוג צפונה ללבנון.

לקריאה נוספת
------------

* בצלאל בר-כוכבא, "המלחמות הסוריות" - מלחמת מאה השנים בין המעצמות הגדולות על גורל דרום סוריה וארץ ישראל: 200-301 לפנה"ס, **זירת קרב - קרבות הכרעה בארץ-ישראל**, 2007 (תשסז), עמ' 61-86
**מנפרד אשנר** (21 במאי 1901–1989) היה מיקרוביולוג ואנטומולוג. חתן פרס ישראל למדעי החיים. היה פרופסור מן המניין בפקולטה להנדסת ביוטכנולוגיה ומזון, הטכניון.

קורות חיים
----------

אשנר נולד בשנת 1901 ברטיבור, אז בגרמניה. בשנת 1923 הוא למד בבית הספר הגבוה לחקלאות בברלין (Landwirtschaftliche Hochschule Berlin) שהיה מסונף לאוניברסיטת הומבולדט. בשנת 1924 עלה לארץ ישראל ועבד כחלוץ. במהלך עבודתו פגש את פרופסור תאודור שהזמין אותו להצטרף ליחידת מחקר של המלריה בחיפה. 

בשנת 1926 הוזמן אשנר על ידי פרופסור ישראל קליגלר לאוניברסיטה העברית ועסק בחקר מחלות המועברות על ידי חרקים. כעבור ארבע שנים הוא הוסמך לדוקטור על ידי אוניברסיטת ברסלאו בגרמניה, על דוקטורט שעסק ביחסי סמביונט-מאכסן בין חיידקים וזבובים מקבוצת Puppipara. לאחר מכן הצטרף למחלקה להיגיינה ולבקטריולוגיה באוניברסיטה העברית והתגורר במושבה נווה יעקב. 

בזמן שביתת הנשק של מלחמת העצמאות, התנדב אשנר לחיל המדע "חמ"ד" ועסק עם עוד מספר מדענים בהכנת חיסונים נגד טיפוס. בתקופה זו התגורר עם משפחתו בתל אביב לרגל עבודתו ולאור פינויה של נווה יעקב. בשנת 1950 שב אשנר לירושלים ועבד כמרצה בבית הספר לרפואה. עם הקמת הפקולטה להנדסת מזון ולביוטכנולוגיה בטכניון, בשנת 1956, הצטרף פרופ' אשנר לסגל הפקולטה ועבר לחיפה. באתה שנה זכה על תרומתו לחקר מדעי החיים בפרס ישראל לשנת תשט"ז, על מחקריו בשאלות של סיסטמטיקה למיקרואורגניזם וגילוי סיבת התמותה של דגים בבריכות דגים. מפאת סלידתו מטקסים לא הגיע לטקס וביקש לתרום את הפרס לקרן המגן. 

תחומי המחקר של פרופ' אשנר נגעו לתחומים שונים במיקרוביולוגיה, בהם אקולוגיה מיקרוביאלית ותהליכים ביוכימיים. יחד עם פרופ' קרל רייך ואחרים הוא גילה בשנת 1946 מין אצה חדש (Prymnesium parvum) וזיהה אותה כגורם לתמותה בבריכות דגים. יחד עם שותפיו למחקר מצא אשנר דרך להגבלת הגידול של האצה.

בשנת 1970 הוא פרש לגמלאות והוכתר כפרופסור אמריטוס. בשנת 1973 הוא פרש ממחקר פעיל כדי לטפל באשתו החולה. בשנת 1977 השתתף בועידת האנרגיה העולמית באיסטנבול.

קישורים חיצוניים
----------------

* מנפרד אשנר, אתר קבוצת כנרת

הערות שוליים
------------

1. ↑  **The Hebrew University, Jerusalem**, Universitah ha-ʻIvrit bi-Yerushalayim, 1939, page 118
2. ↑  פרופ' מנפרד אשר בתוך חדשות ISM, חשון תשס"ז, עמוד 11
3. ↑  חולקו פרסי ישראל, הארץ, 17 באפריל 1956
4. ↑  טקס חלוקת 12 פרסי ישראל, הַבֹּקֶר, 17 באפריל 1956
5. ↑  מנפרד אשנר, אתר קבוצת כנרת
6. ↑  פרופ' שקלרסקי - משנה לנשיא הטכניון, למרחב, 10 ביולי 1970
7. ↑  מנהל רשות האנרגיה (תמונה), דבר, 19 בספטמבר 1977

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257952405171
* GND: 128103639
* ISNI: 0000 0000 1626 0756
* VIAF: 35498363
* WorldCat: viaf-35498363

 |
**לחיות מחדש** היא מיני-סדרה ישראלית בשישה פרקים משנת 2009, בהפקת חיים בוזגלו ונלי קפסקי ובבימויו של בוזגלו. התסריט נכתב על ידי דניאל סן-המונט, חיים בוזגלו וליזה ממו. עם השחקנים הראשיים נמנים לירון נבו, שמיל בן ארי, לירז צ'רכי, הנרי דוד, אלברט אילוז וריימונד אמסלם.

הסרט זכה בפרס חביב הקהל ופרס הצילום בפסטיבל לושון בצרפת.

תקציר
-----

הסדרה "לחיות מחדש" מספר את סיפורה של אוניית המעפילים "יהודה הלוי", אשר הביאה לארץ עולים יהודים ממרוקו בשנת 1947.

במהלך מסעה, הספינה עוצרת בצרפת ולוקחת על סיפונה גם ניצולי שואה. העלילה מתמקדת במפגש בין שתי הקבוצות המהגרות השונות, ומתארת את המאבק של היישוב היהודי בארץ ישראל נגד המנדט הבריטי, היחסים בין היהודים לערבים, ואת החיכוכים הראשונים בין יהודים אשכנזים לספרדים במחנה המעצר הבריטי בקפריסין. כמו כן, הסרט משקף סיפורי אהבה אסורים וחיפוש אחר קרובים אובדים ומבצע בריחה נועז מהמחנה.

ביקורות
-------

אריאנה מלמד מאתר ynet כתבה עליו **"**התסריט כתוב ומבוצע באופן שאמור להעצים את הטרגדיות הגדולות, כולל חשיפת מספרים מן המחנה כסוג של טיעון ושימוש מופרז עד אי-אמינות ב"אנחנו יוצאים לארץ אבותינו".

אסף שניידר מ־nrg כתב **"**כל העסק נראה כמאמץ עילאי לשכנע את הלא משוכנעים כי החלום הציוני, והעלייה, ומיזוג הגלויות, וכור ההיתוך, הם עדיין סיפור מצוין לסדרת טלוויזיה"

פסטיבלים ופרסים
---------------

* פרס חביב הקהל ופרס הצילום בפסטיבל לושון בצרפת, 2009.
* הוצג בפסטיבל מונטה קרלו במונקו, 2009.
* הוצג בפסטיבל FIPA בצרפת, 2009.

קישורים חיצוניים
----------------

* "לחיות מחדש", במסד הנתונים הקולנועיים IMDb (באנגלית)
* "לחיות מחדש", באתר ספר הקולנוע הישראלי
* "לחיות מחדש", במסד הנתונים הקולנועיים KinoPoisk (ברוסית)

הערות שוליים
------------

1. 1 2 3 4  mgmt, לחיות מחדש, באתר www.cinemaproject.org.il
2. 1 2  לחיות מחדש (2009), באתר אידיבי
**אתלטיקו דה קולקטה** (בבנגלית: **অ্যাটলেটিকো দি কলকাতা**) הוא מועדון כדורגל הודי מקולקטה ששיחק בליגת ה-ISL ההודית. אתלטיקו קולקטה הייתה האלופה הראשונה בהיסטוריה של הליגה.

היסטוריה
--------

### הקמת המועדון

בחודש מרץ 2014 הכריזו התאחדות הכדורגל ההודית וחברת IMG (אנ') כי הן מתכוונות לקבל הצעות לבעלות על מועדונים מ-8 ערים מתוך 9 שיתחרו ב-ISL. ב-13 באפריל 2014 נודע כי סוראב גנגולי(אנ'), הרשאברדאן נאוטיה, סנג'יב גואנקה, אוסטב פארקש וקבוצת הכדורגל הספרדית אתלטיקו מדריד זכו בהצעה לבעלות על הזיכיון של קולקטה. הזיכיון נרכש תמורת 18 מיליון רופי הודי, והוא הזיכיון היקר ביותר בליגה. ב-7 במאי 2014 נוסד המועדון באופן רשמי.

ב-16 בינואר 2020, קבוצת מוהון באגאן (אנ') מליגת העל ההודית, רכשה 80% מאתלטיקו קולקטה. ב-1 ביוני 2020 המועדונים התאחדו למועדון אחד שנקרא החל מעונת 2020/2021 "ATK מוהון באגאן".

תארים
-----

* **אליפות הסופר ליג ההודית: 3**
	+ 2014, 2016, 2019/2020

שחקנים מפורסמים
---------------

* ספרדספרד בורחה פרננדס
* ספרדספרד לואיס גרסיה
* ארמניהארמניה אפולה אדל
* פורטוגלפורטוגל הלדר פושטיגה
* ספרדספרד חאבי לרה

קישורים חיצוניים
----------------

ויקישיתוף מדיה וקבצים בנושא **אתלטיקו קולקטה** בוויקישיתוף
* 
* אתלטיקו קולקטה, ברשת החברתית אקס (טוויטר)

| הודוהודו ליגת העל ההודית 2023/2024 |
| --- |
| 

|  |
| --- |
| אודישה • בנגלור • גואה • ג'משדפור • היידראבאד • מוהון בגאן • מומבאי סיטי • מזרח בנגל • נורת'איסט יונייטד • פנג'אב • צ'נאיין • קרלה בלסטרס |

 |